Lanartea

'Eresia. Lurra arin bekizu, ama'
2023-04-13 22:30 - 23:30 (Europe/Madrid) | Aulestiko frontoia
Antzerkia
Aulestiko Udalbiltzaren Geuretik Sortuak bekari esker gauzatu zuen Oier Zuñigak Eresia proiektua, Eneko Gil dantzaria eta Belen Cruz aktorea oholtzakide dituela.
Dolua arintzeko asmoz, arte praktiken bidez, nahi bezain besteko dispositiboak aktibatzeko aldarria da obra. Halako egoeretan bizitakoaren errepresentazioa baino, dolua osatzeko ibilbidea esperientzia multifuntzionaletan garatzeko praktika izan nahi du. Galdu dugun senideak utzitako hutsunea berrosatzeko, errituek bete dezaketen lekuari so eginez, hauek berrasmatu eta era askotara bizitzeko gonbita da.

'Magma Mia'
2023-03-29 20:00 - 21:00 | Nafarroako Antzerki Eskola (Iruñea)
Antzerkia
Hankarte bat, lehertzen ari den sumendi bat hankartean, eta laba goian eta behean. Hala irudikatu du Beatriz Egizabal aktore eta umoristak (Lasarte-Oria, 1971) bakarrizketa berria: Magma mia. Iazko Feministaldirako sortu zuen, eguneroko hainbat egoeraren atzean patriarkatua dagoela erakusteko. Ikuspegi feminista eta umorea uztartu ditu, ikusleari barre eragiteko bai, baina baita pentsarazteko ere.

'Loreak belaunetan'
2023-03-28 20:30 - 22:00 | Kondestable Jauregia (Iruñea)
Emanaldia + solasaldia
Zer izan nahi duzu handitan? Zaharra da galdera; erantzunak aldatuz joan dira garaiz garai. Handitan artista izan nahi ote zuten Loreak belaunetan. Kulturaren zazpi ahots gazte dokumentaleko zazpi protagonistek? Handiagotan ere kultura egiten eta interpretatzen ikusten al dute euren burua? Beren ametsak, ekinak eta ezinak aletuz, gure kultur munduaren nolakoaren eskema eta etorkizuneko erronkena zirriborratu dute denon artean.
Dokumentala eman ostean, solasaldia abiaraziko dute Amets Aranguren, Maddi Ane Txoperena eta Amagoia Gurrutxagaren parte-hartzearekin.

'Hiru kortse, azukre asko eta brandy gehiegi'
2023-03-27 20:30 - 21:30 | Viktoria Eugenia Antzokia (Donostia)
Antzerkia
Aurtengo Donostia Antzerki Saria irabazi du. Emakume 1, emakume 2, emakume 3, kanpai hotsekin batera, puntual elkartzen dira merienda mahai baten inguruan. Tisana, pasta, azukre eta pastelitoz betetzen dituzte gorputzak, beraien egunerokotasunaz hitz egiten duten bitartean. Ba ote dakite, beraien bizitza beste norbaitek kontatua izan dela? Zein begiradatik izan dira sortuak emakume hauek? Nork idatzi du tinta lodiz historia? Historia kontatu diguten bezalakoa da?
Horiexek Kamikaz kolektiboaren eta Ttak Teatroaren ekoizpen honetan Iraia Eliasek, Amancay Gaztañagak eta Erika Olaizolak planteatzen dituzten galderak, kortse sozial inposatuei buruzko gogoeta hauspotzeko.

'Lagun beltz asko'
2023-03-26 20:00 - 21:30 | Galdakaoko Kultur Etxea
Antzerkia

Hemen ez gara arrazistak. Hemen denok ditugu lagun beltz asko. Eta gauza asko entzuten da, gero eta delinkuentzia gehiago dagoela, jende horrek lana kenduko digula entzuten da.
Berandu da. Kalean ez dabil inor. Ixtear doan taberna arrunt batean gertatzen da istorioa. Barruan, tabernako jabea eta bere lagun hoberena azkena hartzen ari dira. Oso lagun dirudite baina sekretuak eta traizioak ezkutatzen dizkiote batak besteari. Bat-batean, galduta dagoen migratzaile batek atea jotzen du eta mugikorra kargatzen uztea eskatzen die, Londresen dagoen alabarekin hitz egin ahal izateko. Mugikorrik gabe ezin du ez alabarekin hitz egin ezta bere bidaiarekin jarraitu ere.
Horixe da Garbi Losadak idatzi eta zuzendu eta Ados Teatroak ekoitzi duen lanaren abiapuntua. Ramon Ibarra, Asier Hormaza eta Josu Ormaetxe dira aktore protagonistak.

'Magma Mia'
2023-03-26 20:00 - 21:00 | Arantzazu Kultur Gunea

'Hondamendia'
2023-03-25 19:00 - 20:30 | Ataungo Antzokia
Antzerkia
Axut! eta Artedrama konpainiek sortutako obra. Pandemia eta Zaldibarko zabortegiaren hondamendi bikoitzetik abiatzen da, 2020ko otsailetik 2022ko otsailera arteko kontakizuna eginez.
Zuzeneko musikaz, bideoz eta dantzaz osatutako ikuskizuna da eta oholtzan zortzi aktore arituko dira: Ander Lipus, Maite Larburu, Manex Fuchs, Ruth Guimera, Eneko Gil, Ane Sagues eta Jon Ander Urresti. Dantzaria, irrati-esataria, Zaldibarko langileak, politikariak, enpresariak… gorpuztu dituzte. Harkaitz Canok idatzi du obra eta Ximun Fuchsek zuzendu.

'Balbea'
2023-03-25 19:00 - 20:00 | Matadeixe (Azkoitia)
Antzerkia
Egunen batean, momentu bat ailegatzen da non bizitza amaitzen den. Baina prest al gaude hiltzeko? Hortxe dago Gregorio, esaterako, buru eta gorputz ahalmenak gainbehera, bere egunerokotasuna delirio eta errealitatearen artean bizitzen… Munduak ez dio poztasun handirik eman, suminduta dago eta amets bakar bat dauka: badaki bere azken momentua ailegatzear dagoena, eta ez du haserre hil nahi.
Horixe Atx Teatroaren obraren muina. Iñaki Ziarrustak gorpuzten du Gregorio, eta Valentina Raposok txotxongiloak manipulatuko ditu.

'Maddiren trajeria'
2023-03-25 17:00 - 19:00
Pastorala
Behin batean, ez dakigu nola, sorginen bidean, Maddi neska gaztea orein bilakatu zen. Tragedia gertatuko da, Jakes neba ehiztariaren zakurrek hilen baitute. Piarres Lafittek bildu zituen kondaira horri buruzko bertsoak, Oreina bilakatu neska izenburupean, eta Haizea taldeak 1978an musikatuta eman Ura ixuririk izenburupean. Jean mixel Bedaxagerrek eta Benito Lertxundik ere kantu bilakatua dute kondaira. Aurten, tragedia herri antzerki bilakatu dute Ainhoa, Sara, Urdazubi eta Zugarramurdi herriek osatzen duten Xareta ibarreko 100 biztanlek, Gerardo Mungiak idatzitako testua eta Pantxikla Urruti errejentaren esanak jarraituz.

Euskal Kontalarien VII. Topaketa
2023-03-25 09:30 - 18:00 | Amarotzeko Auzo Etxea (Tolosa)
Ahoz Aho Jaialdia
Euskal Herriko hainbat kontalarik parte hartuko dute, baita Japoniatik etorritako Yoshi Hioki kontalariak ere. Horrez gain, Urrezko Kalabaza saria emango diote Anjel Lertxundiri, eta Andoni Ollokiegik kontzertua emango du 17:00etan, topaketei amaiera emateko.
Amarotzeko auzo etxean hasiko dute eguna, 09:30ean, Dorleta Kortazar, Ines Bengoa, Jokin Irungarai, Bego Alabazan, Pedro Alabazan eta Ane Gebara kontalariekin. Koordinatzailea: Joxemari Karrere. 12:30ean, Hioki arituko da. 13:30ean, Urrezko Kalabaza saria emango diote Lertxundiri.

'Eresia. Lurra arin bekizu, ama'
2023-03-24 20:30 - 21:30 | Mendi Zola (Hendaia)
Antzerkia
Udalbiltzaren Geuretik Sortuak bekari esker gauzatu du Oier Zuñigak Eresia proiektua, Eneko Gil dantzaria eta Belen Cruz aktorea oholtzakide dituela.
Dolua arintzeko asmoz, arte praktiken bidez, nahi bezain besteko dispositiboak aktibatzeko aldarria da obra. Halako egoeretan bizitakoaren errepresentazioa baino, dolua osatzeko ibilbidea esperientzia multifuntzionaletan garatzeko praktika izan nahi du. Galdu dugun senideak utzitako hutsunea berrosatzeko, errituek bete dezaketen lekuari so eginez, hauek berrasmatu eta era askotara bizitzeko gonbita da.

'Alderray'
2023-03-24 20:00 - 21:30 | Zornotza Aretoa (Zornotza)
Antzerkia

Alderray pertsonaien ehiztaria eta istorio kontalaria da. Horretan aritu da bizitza osoan, kalerik kale pertsonaia berezien bila ibiltzen. Sena du, giza fauna ugarian, kontatzea merezi duten istorioak antzemateko. Gero, edozein kale kantoi edo plazatan, istorio horiek kontatzen dizkie entzun nahi dutenei, borondatearen truke. Alderray errari bizi izan da beti, askatasun osoan, nahita aukeraturiko bakardadean. Baina gaztaroa aspaldi joan zen eta orduko kemena galdua dauka. Orain askatasuna eta bakardade erabatekoa zama bihurtu zaizkio. Une honetantxe agertu da bere bizitzan neska gazte bat, Alderrayren lanaren mireslea, bere ondoan ofizioa ikasi nahi duena. Ustegabeko etorrera horrek zerbait hautsi du Alderrayren barrenean. Patxo Telleriaren obra da Alderray, eta Mikel Martinez eta Sandra Fernandez Agirre dira aktore protagonistak.

'Hobe ixilik'
2023-03-24 20:00 - 21:00 | Leidor Antzokia (Tolosa)
Antzerkia
Emakumea eta gizona. Gizona eta emakumea. Solasean, zirika, eztabaidan. Zertaz? Berdin dio. Eguneroko kontuak: gazta-tarta, patinetea, almorranak… edo gai potoloak: aldaketa klimatikoa, politika, Me Too…
Baina esan, dena esan behar al da? Ixiltzea ez al da hobe batzutan?
Begoña Bilbaok zuzendu du Salome Lelouchen gidoiaren egokitzapen hau, Txalo Produkzioak-ekin, eta Itziar Ituño eta Ramon Agirre arituko dira aktore lanetan.

'Yerma'
2023-03-24 20:00 - 21:00 | Gaiarre Antzokia (Iruñea)
Antzerkia
Bera artista bilbotar ospetsua da. Bere senarra, negozio-gizon arrakastatsua. Bere ahizpa, bizitzak harrapatutako emakumea. Bere amak inoiz besarkatu ez zuen pertsona hori… Eta bere bikote ohia ama izateko aukera bat izan zen norbait.
Maria Goirizelaiaren zuzendaritzapean prestatu du La Dramatica Errante konpainiak ekoizpen hau. Ane Pikaza, Aitor Borobia, Loli Astoreka, Leire Orbe eta Unai Izquierdo dira aktoreak.

Ahozkotasunaren Gala Nagusia
2023-03-24 19:00 - 20:30 | Barrena jauregia (Ordizia)
Ahoz Aho Jaialdia
Otsailak 24an hasi ziren aletzen aurtengo Ahoz Aho jaialdia, eta ahozkotasunaren galaren eguna heldu da. Finala. Ipuin Narrazioen XI. Lehiaketa. Aurkezlea: Iñaki Carretero.

'Andrezaharraren manifestua'
2023-03-24 19:00 - 20:00 | Asteasuko Udaletxeko Ikuskizun Aretoa
Irakurraldi-performancea
Eako Poesia Egunen uberari jarrraituz, HEA kultur elkartearen ekimenez Andrezaharraren manifestua irakurraldi-performancea sortu zuen Metrokoadroka kolektiboak Mari Luz Estebanekin batera, azken horren Andrezaharraren Manifestua poesia liburua oinarri hartuta. Hala, bost emakume, bost gorputz, bost andrezahar ikusiko ditugu oholtza gainean, haien sentimenduak dastatzen, publikoaren begiradaren aurrean agertzen. Bost dira… edo hamaika.
Emanaldian, irakurketa momentuak uztartu dituzte poema bisual eta antzeztuekin: biolinaren musika, pintura, antzerkia eta koreografia performatiboak… modu umoretsu zein aldarrikatzailean tartekatuz.

Habia
2023-03-24 18:30 - 20:00 | Sutegi Aretoa (Usurbil)
Kontzertua
Animalia naiz eta diskoa eman zuen argitara 2021ean hirukote honek, herri musika eta klasikoa uztartuz.

Olaia Inziarte + Janus Lester
2023-03-23 22:00 - 23:59 | Bilboko Kafe Antzokia
Kontzertua
Elkarrekin biran dabiltza Olaia Inziarte eta Janus Lester: Lehengo lepotik burua aurkezten Inziarte, Ez gaitzala loak harrapatu aurkezten Lester.

Ama Say
2023-03-23 20:30 - 21:30 | Bilboko Kafe Antzokia
Kontzertua
30 urte joan dira sortu zirenetik, eta taldea zuzenean aritzen da noizbehinka oraindik ere. Ero Bomb diskoa plazaratu dute berriki Bonberenea Ekintzak zigilupean, eta diskoa aurkezteko kontzertu bira txikia hitzartu du taldeak.

'Mauriziak ez du inor hil'
2023-03-23 19:30 - 21:00 | Alondegia (Bilbo)
Duziplina arteko ikuskizuna
Maurizia Aldeiturriagaren kopletatik abiatuz, euskal folklore digital eta formatu berrietan oinarritutako zuzeneko ikuskaria. Kopla zaharrak ezagutzeko, orduko istorioak gugana ekartzeko, doinu tradizionalei gaur egungo eszenan espazio bat eskeintzeko eta plazandreei gorazarre egiteko teknologia zahar eta berriekin sortutako proiektua.
Eneritz Dueso, Garazi Egiguren, Ines Osinaga, Itziar Garaluce, Julene Gregorio eta Lorea Argaratek parte hartuko dute bertan. Ikuskizun hau kolektibo batek sortzen du eta emanaldi guztiak ezberdinak dira. Loraldian horrelako arte diziplina uztartuko dira: musika organikoa eta elektronikoa, arte bisualak, argiak eta dantza.

'Lavinia' (bertan behera)
2023-03-23 19:30 - 21:00 | Arriaga Antzokia (Bilbo)
Antzerkia
Lavinia hezur eta mamizkoa da. Bizi da, arnasa hartzen du eta hitz egiten du, guk bezalaxe. Baina, kontua da poeta batek “idatzi egin” zuela. Izan ere, gizateriaren obra gailenetako baten bigarren mailako pertsonaia bat da, eta antzeztokian hitza hartu eta istorioaren bere bertsioa kontatzea erabaki du. Txanponaren aurkia, agerikoa, Eneas heroi aparta izan bada beti. Ifrentzua ezagutzeko txanda da, bada.
Intriga, misterioa, maitasuna, gerra, estrategia eta natura ditu hizpide Kabia Teatro konpainiaren lan honek. Ursula K. Le Guinen Lavinia eleberria abiapuntu hartuta, Eneida dakar gogora. Juana Lorren zuzendaritzapean arituko dira oholtzan: Yolanda Bustillo, Aitor Guisasola, Amets Ibarra, Karmele Larrínaga, Javier Liñera eta Iñaki Urrutia.

'Ez naiz inoiz Dublinen egon'
2023-03-22 19:30 - 20:30 | Principal Antzokia (Gasteiz)
Antzerkia

Amesti familia Eguberri gaua ospatzeko bildu da, baina aurtengoa berezia da. Elena, hiru urtez ikusi ez duten alaba gaztea, Londresetik itzuli da azkenean. Baina ez dator bakarrik, Cindyrekin dator, bere neska-lagun irlandarrarekin.
Denak daude desiratzen irlandarra ezagutzeko, baina inork ez du espero Cindy pertsonai ikusezin bat izatea, familia honen oreka hankaz gora jarriko duen Elenaren fantasia bat. Atetik sartzen den momentuan, pertsona bitxi hau onartu ala ez erabaki beharko dute.
Tentazioa konpainiak ekoitzi du Markos Goikolearen obra hau, eta Mireia Gabilondok zuzendu. Aktore lanetan arituko dira: Iñigo Aranburu, Iñigo Azpitarte, Mireia Gabilondo eta Aitziber Garmendia.

'Filosofia saiakeran eta fikzioan'
2023-03-22 19:00 - 20:00 | Bilboko Elkar liburudenda
Literatur solasaldia
Iñigo Martinez eta Olatz Mitxelena, biak filosofia-irakasleak eta biak idazleak, bata saiakeran eta bestea fikzioan. Mitxelenak Arrain hezur bat eztarrian ipuin bilduma kaleratu berri du, Pantailen garaipena saiakera Martinezek.
Zer dute batera bi generoek? Zer desberdin? Zer ekar diezaioke batak besteari? Gai horietaz eta euren liburu atera berriez hitz egingo dute biek, Loraldia jaialdiaren barruan. Xabier Mendigurenek gidatuko du solasaldia.

'Alaska'
2023-03-22 19:00 - 20:00 | Donostiako Elkar Liburudenda
Aurkezpena
Castillo Suarez idazleak poesia liburu berria aurkeztuko du: Alaska.

'Itsas hariak'
2023-03-22 19:00 - 20:00 | Viktoria Eugenia Antzokiko Klub aretoa (Donostia)
Poesia + musika + irudiak
Poesialdiaren egitarau barruan, Aritz Gorrotxategi, Pello Otxoteko, Nerea Azkona eta Nora Otxoteko arituko dira.

'Sagastitarrak'
2023-03-21 19:30 - 20:30 | Biteri Kultur Etxea (Hernani)
Antzerkia
Sagastitarrena familia diruduna da, eta euren alabarekin ez da giro. Anek, ekintzaile feministak, bere lehen abizena aldatzea erabaki du, eta amarenaren alde egin du. Anton Sagasti familia-buruarentzat, ulertezina da eskualdean tradizio handikoa den Sagasti abizena aldatu nahi izatea.
Txalo Produkzioak-en ekoizpen honetan, Begoña Bilbaoren zuzendaritzapean ari dira aktore lanetan: Joseba Apaolaza, Ainhoa Etxebarria eta Koldo Olabarri.

'Soneto bat irakurtzeko 20 modu'
2023-03-21 19:00 - 20:00 | Viktoria Eugenia Antzokiko Klub aretoa (Donostia)
Poesia musikatua
Harkaitz Canoren Pozaren erdia soneto-bilduma oinarri hartuta, hitz, hots, soinu, doinu eta kantuen arteko zirrikituetan barna jolasean arituko dira bi musikariak eta idazlea, molde klasikoetatik musika urbanora arteko txangoa eginez.

'Elur Zuriren hiru heriotzak'
2023-03-21 19:00 - 20:00 | Azkuna Zentroa (Bilbo)
Antzerkia
Khontaira konpainiak Grim anaien eskuizkribu zahar bat eta Bela Bartokek ekialdeko Europan jasotako Erdi Aroko doinu mestizoetan aurkitu du sormen iturria. Sorkuntza honek teatroa, musika eta dantza uztartzen ditu eta testua Ander Berrojalbizek eta Joseba Sarrionandiak idatzia dute. Loraldia jaialdiaren barruan eskainiko da.

'Gu gabe ere. Biharamunean'
2023-03-20 19:00 - 20:00 | Viktoria Eugenia Antzokiko Klub aretoa (Donostia)
Poesia + ikus-entzunezkoak
Itziar Ugarteren Gu gabe ere poema liburuaardatz duen emanaldia, poetaren testuak eta Mikele Landa Eigurenen ikus-entzunezkoak uztartzen dituena. Poesialdiaren egitarauaren barruan

'Loreak belaunetan'
2023-03-16 19:00 - 20:30 | Anguleri Kutur Etxea (Larrabetzu)
Emanaldia + solasaldia
Zer izan nahi duzu handitan? Zaharra da galdera; erantzunak aldatuz joan dira garaiz garai. Handitan artista izan nahi ote zuten Loreak belaunetan. Kulturaren zazpi ahots gazte dokumentaleko zazpi protagonistek? Handiagotan ere kultura egiten eta interpretatzen ikusten al dute euren burua? Beren ametsak, ekinak eta ezinak aletuz, gure kultur munduaren nolakoaren eskema eta etorkizuneko erronkena zirriborratu dute denon artean.
Dokumentala eman ostean, solasaldia abiaraziko dute Oihana Arana, Kattalin Barcena eta Amagoia Gurrutxagaren parte-hartzearekin.
